,,SVETI STEFAN HOTELI“ A.D.

 **Skupština akcionara**

 Broj: 03-

 Budva, 14.06.2021.godine

**PRIJEDLOG**

Na osnovu člana 133. stav 1. tačka 18. Zakona o privrednim društvima ( ,,Službeni list Crne Gore" broj 65/2020) i člana 32. stav 1. tačka 17. Statuta ,,Sveti Stefan hoteli" a.d. Budva, Skupština akcionara na II (drugoj) redovnoj elektronskoj sjednici održanoj dana 14.06.2021.godine, donosi sljedeću:

**ODLUKU**

o usvajanju izmjena i dopuna Poslovnika o radu Skupštine akcionara Društva

1. Iza člana 4. Poslovnika o radu Skupštine akcionara broj 03-195/2 od 29.06.2020.godine dodaje se novi član koji glasi:

,,Skupština akcionara se može održati i elektronskim putem. U radu Skupštine mogu učestvovati akcionari isključivo elektronskim putem.

Obavještenje o održavanju elektronske sjednice Skupštine akcionara biće dostupno akcionarima Društva u štampanim medijima i na web sajtu Društva.

Akcionari Društva da bi učestvovali u radu elektronske sjednice Skupštine akcionara dužni su dostaviti skeniranu ličnu kartu i skenirano punomoćje ovjereno u skladu sa Zakonom na mejl adresu Društva.

Punomoćje iz prethodnog stava može se dostaviti elektronskim putem i mora biti potpisano elektronskim potpisom, u skladu sa zakonom kojim se uređuje elektronski potpis.

Akcionari i punomoćnici akcionara, koji ne posjeduju elektronski potpis, obavezuju se da dostave original punomoćja i fotokopiju lične karte putem pošte.

Dostavljanje navedenih dokumenata smatra se i prijavom za učešće na elektronskoj Skupštini akcionara.

Potrebnu dokumentaciju elektronskim putem, akcionar ili punomoćnik akcionara, dužan je dostaviti najkasnije 48 sati prije održavanja elektronske sjednice radi evidentiranja akcionara koji će prisustvovati sjednici. Akcionari ili punomoćnici akcionara su dužni dostaviti mejl adresu i broj mobilnog telefona radi dobijanja povratnih infomacija.

Pravo na postavljanje pitanja Odboru direktora, a koja se odnose na tačke dnevnog reda zakazane Skupštine akcionara, ima akcionar ili punomoćnik akcionara putem mejla najkasnije 5 dana prije održavanja elektronske sjednice.

Odgovori na postavljena pitanjaakcionara ili punomoćnika akcionara, od strane Odbora direktora, će biti dostavljeni elektronskim putem najkasnije 3 dana prije održavanja elektronske sjednice, na mejl adresu koju je akcionar ili punomoćnik akcionara dostavio.

Glasanje elektronskim putemakcionara ili punomoćnika akcionara obaviće se na dan održavanja elektronske sjednice Skupštine akcionara, u zakazanom terminu na mejl adresi Društva, pojedinačno za svaku predloženu Odluku.

Glasanje se vrši na glasačkim listićima koji će se nakon prijave dostaviti akcionaru na mejl adresu koju je akcionar prethodno dostavio.

Obavještenje o broju prisutnih akcionara i usvojenim odlukama objaviti na web sajtu Društva."

1. Član 27. stav 1. Poslovnika o radu Skupštine akcionara broj 03-195/2 od 29.06.2020.godine mijenja se i glasi:

,, Zapisnik sa Skupštine akcionara sačiniće se najkasnije u roku od 8 (osam ) dana od dana održavanja Skupštine akcionara".

1. Sve ostale odredbe Poslovnika o radu Skupštine akcionara broj 03-195/2 od 29.06.2020.godine ostaju nepromjenjene.
2. Ovlašćuju se izvršni direktor i sekretar Društva da izrade prečišćeni tekst Poslovnika o radu Skupštine akcionara.
3. Odluka stupa na snagu danom donošenja i objavljuje se na oglasnoj tabli i na web sajtu Društva.

Obrazloženje

Pravni osnov za donošenje ove Odluke sadržan je učlanu 133. stav 1. tačka 18. Zakona o privrednim društvima ( ,,Službeni list Crne Gore" broj 65/2020) i člana 32. stav 1. tačka 17. Statuta ,,Sveti Stefan hoteli" a.d. Budva, kojim je propisano da Skupština akcionara donosi Poslovnik o svom radu, odnosno donosi izmjene i dopune Poslovnika.

U skladu sa odredbama novog Zakona o privrednim društvima ( ,,Službeni list Crne Gore" broj 65/2020) i Statuta Društva izvršena je izmena i dopuna Poslovnika o radu koja se odnosi na učešće akcionara i punomoćnika akcionara u radu elektronske sjednice kao i rok za izradu zapisnika sa Skupštine akcionara.

Na osnovu izloženog odlučeno je kao u izreci ove Odluke.

 **Predsjedavajući**

 Skupštine akcionara

 Dr Miško Rađenović

 ..........................................................